**Tiszavasvári Város Önkormányzata**

**Képviselő-testülete**

**6/2017. (I.26.) Kt. számú**

**határozata**

**a Rojkó-Med Tanácsadó és Szolgáltató Kft.-vel a központi háziorvosi ügyelet ellátására kötött megbízási szerződés módosításáról**

Tiszavasvári Város Önkormányzata Képviselő-testülete ***„a Rojkó-Med Tanácsadó és Szolgáltató Kft.-vel a központi háziorvosi ügyelet ellátására kötött megbízási szerződés módosításáról*”** szóló előterjesztést megtárgyalta, és az alábbi határozatot hozza:

1. A Tiszavasvári Város Önkormányzata és a ROJKÓ-MED Tanácsadó és Szolgáltató Korlátolt Felelősségű Társaság között - 2014. május 22. napján létrejött - megbízási szerződés **4. pontja az alábbiak szerint módosul:**

**Eredeti szövegrész:**

„4. A Megbízott a fenti tevékenységet **770.000,-Ft./hó** felszámításával teljesíti. (a tevékenység ÁFA-mentes körbe tartozik)”

**Módosított szövegrész:**

„4. A Megbízott a fenti tevékenységet **1.116.500,-Ft./hó** felszámításával teljesíti. (a tevékenység ÁFA-mentes körbe tartozik)”

2.) Elfogadja a határozat mellékletét képező szerződést módosító okiratot.

3.) Felhatalmazza a polgármestert a szerződést módosító okirat aláírására.

4.) Felkéri a polgármestert, hogy gondoskodjon a szerződésmódosításról szóló – a közbeszerzési törvény előírásainak megfelelő – hirdetmény megjelentetéséről.

**Határidő:** azonnal **Felelős:** Dr. Fülöp Erik

polgármester

**Dr. Fülöp Erik Badics Ildikó**

**polgármester jegyző**

**1. melléklet a 6/2017. (I.26.) Kt. számú határozathoz**

**MEGBÍZÁSI SZERZŐDÉST MÓDOSÍTÓ OKIRAT**

Amely létrejött

egyrészről**Tiszavasvári Város Önkormányzata** (székhelye: 4440 Tiszavasvári, Városháza tér 4. sz. törzsszáma: 732462, képviseli: Dr. Fülöp Erik polgármester), mint Megbízó – *a továbbiakban: megbízó* –,

másrészről a ROJKÓ-MED Tanácsadó és Szolgáltató Kft. (székhelye: 4558 Ófehértó, Besenyődi u. 11., cégjegyzékszáma: 15-09-075623, adószáma: 12451245-1-15, képviseli: Dr. Rojkó László ügyvezető), mint Megbízott – *a továbbiakban megbízó* –**továbbiakban együtt: Felek,**között az alábbi napon, az alábbi feltételekkel:

1. Szerződő felek megállapítják, hogy a Megbízó által meghirdetett, Tiszavasvári központtal működő, Tiszavasvári és Szorgalmatos Önkormányzatok illetékességi területére kiterjedő, az Egészségügyi ellátás folyamatos működtetésének egyes szervezési kérdéseiről szóló 47/2004. (V.II.) ESzCsM. rendelet szerint működő központi háziorvosi ügyelet ellátása tárgyú, a Közbeszerzésekről szóló 2011. évi CVIII. törvény második rész, XII. fejezet szerint lefolytatott közbeszerzési eljárás eredményeként Megbízott 2014. április 10-én benyújtott ajánlatával elnyerte a szolgáltatás teljesítésének jogát. Fentiek alapján felek között 2014. május 22. napján megbízási szerződés jött létre a Tiszavasvári és Szorgalmatos Önkormányzatok illetékességi területére kiterjedő, központi háziorvosi ügyelet ellátására.
2. Szerződő felek tekintettel az 1.) pontban foglaltakra, megállapodnak abban, hogy az 1. pontban foglalt megbízási szerződést az alábbiak szerint módosítják:

**A megbízási szerződés 4. pontja helyébe 2017. január 1. napjával a következő rendelkezés lép:**

„4. A Megbízott a fenti tevékenységet **1.116.500,-Ft./hó** felszámításával teljesíti. (a tevékenység ÁFA-mentes körbe tartozik)”

1. Felek rögzítik, hogy a megbízási szerződés jelen módosítással nem érintett részei változatlan tartalommal továbbra is érvényben és hatályban maradnak.

Jelen megbízási szerződést módosító okiratot Tiszavasvári Város Önkormányzata Képviselő-testülete a 6/2017. (I.26.) Kt. sz. határozattal jóváhagyta és feljogosította Tiszavasvári Város Önkormányzata Polgármesterét jelen szerződés aláírására.

Szerződő felek jelen szerződést, mint akaratukkal mindenben megegyezőt jóváhagyólag aláírják.

Tiszavasvári, 2017. …………………..

**Dr. Fülöp Erik Dr. Rojkó László**

**polgármester ügyvezető**

**Tiszavasvári Város Önkormányzata ROJKO-MED Tanácsadó és Szolgáltató Kft.**

mint megbízó mint megbízott